หุ้นโซลปิดบวก 0.31% จากแรงหนุนหุ้นซัมซุง
หุ้นโซลปิดบวก 0.31% จากแรงหนุนหุ้นซัมซุง
6 ก.ย. 2559

ดัชนีคอมโพสิตตลาดหุ้นเกาหลีใต้ปรับตัวขึ้นในวันนี้ โดยได้รับแรงหนุนจากการพุ่งขึ้นของหุ้นซัมซุง อิเล็กทรอนิกส์ หลังจากมีกระแสคาดการณ์ว่าการเรียกคืนสมาร์ทโฟน Galaxy Note 7 ทั่วโลกจะส่งผลต่อซัมซุงในวงจำกัด ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 6.45 จุด หรือ +0.31% ปิดที่ 2,066.53 จุด โดยมีปริมาณการซื้อขายปานกลาง 457 ล้านหุ้น มูลค่า 4.03 ล้านล้านวอน (3.65 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 450 ต่อ 332
อย่างไรก็ดี บรรยากาศการซื้อขายในวันนี้เป็นไปด้วยความระมัดระวัง ก่อนที่ธนาคารกลางสหรัฐ (เฟด) จะจัดการประชุมกำหนดนโยบายในเดือนนี้     